**Eetu Peltola** (s. 15. lokakuuta 1999 Helsinki) on suomalainen jääkiekkopuolustaja, joka pelaa SM-liigajoukkue JYPissä.

Ura
---

Peltola on Kiekko-Vantaan kasvatti. Hän toimi kaudella 2015–2016 seuran B2-nuorten kapteenina. Peltola jakoi 25 syöttöpisteellään joukkueen sisäisen syöttöpörssin voiton Jare Juutilaisen kanssa. Vuonna 2017 hänen olkapäänsä leikattiin, mikä piti Peltolan sivussa yhdeksän kuukautta ja suurimman osan kaudesta 2017–2018. Hän voitti kauden päätteeksi A-nuorten Mestiksen mestaruuden.

Kaudella 2018–2019 Peltola nousi Kiekko-Vantaan A-nuorten kapteenistoon. Hän eteni joukkueen kanssa A-nuorten Mestiksestä A-nuorten SM-liigan loppusarjaan. Kaudella 2019–2020 Peltola teki A-nuorten Mestiksessä 28 otteluun pelipaikkaansa nähden hurjat tehot 8+39=47, joilla hän oli Kiekko-Vantaan paras pistemies ja syöttäjä sekä sijoittui koko sarjan pistepörssissä neljänneksi. Joukkue eteni jälleen A-nuorten SM-liigan loppusarjaan. Peltola oli tehoilla 6+6=12 Kiekko-Vantaan paras pistemies ja hän jakoi sisäisen maalipörssin voiton Patrik Lagerbohmin kanssa. Peltola voitti myös joukkueen sisäisen tehotilaston lukemalla +5. Hän debytoi kauden aikana myös Kiekko-Vantaan Mestis-joukkueessa, jossa Peltola pelasi viisi runkosarjaottelua tehden kolme syöttöpistettä.

Toukokuussa 2020 Peltola teki Kiekko-Vantaan kanssa vuoden mittaisen Mestis-sopimuksen. Hän pelasi sarjassa varsinaisella tulokaskaudellaan 2020–2021 28 runkosarjaottelua tehopistein 6+10=16 ja viisi playoff-ottelua tehopistein 1+2=3. Peltola oli runkosarjassa joukkueensa tehokkain puolustaja ja hän sijoittui koko Mestiksen puolustajien pistepörssissä kahdeksanneksi. Peltola voitti myös Kiekko-Vantaan sisäisen tehotilaston lukemalla +18. Hänet palkittiin kauden päätteeksi Mestiksen vuoden tulokkaana Petri Varis -palkinnolla. Kiekko-Vantaan fanit äänestivät Peltolan kauden päätteeksi suosikkipelaajakseen ja palkitsivat hänet Ruutanat Trophylla.

Kaudeksi 2021–2022 Peltola siirtyi kolmivuotisella sopimuksella SM-liigajoukkue JYPiin. Hän teki liigadebyyttinsä runkosarjan neljännellä kierroksella 17. syyskuuta 2021 vieraissa KooKoota vastaan. Peltola merkittiin JYPin kolmospuolustajapariin Aleksi Salosen viereen. Hän sai ottelussa jääaikaa 12.06 minuuttia. Liigauransa avausmaalin Peltola teki seuraavassa kotona pelatussa ottelussa 18. syyskuuta 2021 KooKoota vastaan. Kaikkiaan hän pelasi tulokaskautensa aikana 53 runkosarjaottelua tehopistein 3+7=10. Peltola voitti myös runkosarjassa 13. sijalle sijoittuneen JYPin sisäisen tehotilaston lukemalla +1.

Elokuussa 2023 Peltolan sopimusta JYPin kanssa jatkettiin kolmella vuodella kevääseen 2027 saakka. Kaudella 2023–2024, marraskuussa 2023 seura lainasi hänet yhden ottelun ajaksi Mestis-joukkue KeuPa HT:hen.

Pelityyli
---------

JYPin urheilutoimenjohtaja Mikko Viitasen mukaan Peltola omaa hyvät puolustukselliset taidot ja hän pystyy kiekollisena suorittamaan peliä edistäviä ratkaisuja. Viitasen mukaan Peltola on luonteeltaan todella määrätietoinen urheilija ja kilpailija.

Muuta
-----

Peltolan isä Harri pelasi omalla urallaan alempia sarjoja Wandaalien joukkueessa. Hän on myöhemmin valmentanut Eetua Kiekko-Vantaan junioreissa. Harri Peltola toimii nykyään seuran Mestis-joukkueen joukkueenjohtajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Kiekko-Vantaa | A-Mestis | 14 | 4 | 4 | 8 | 10 | 8 | 0 | 4 | 4 | 29 |
| 2018–2019 | Kiekko-Vantaa **(A)** | A-Mestis | 16 | 3 | 8 | 11 | 4 | – | – | – | – | – |
|  | Kiekko-Vantaa **(A)** | A-SM | 11 | 1 | 2 | 3 | 8 | – | – | – | – | – |
| 2019–2020 | Kiekko-Vantaa | A-Mestis | 28 | 8 | 39 | 47 | 50 | – | – | – | – | – |
|  | Kiekko-Vantaa **(A)** | A-SM | 18 | 6 | 6 | 12 | 20 | – | – | – | – | – |
|  | Kiekko-Vantaa | Mestis | 5 | 0 | 3 | 3 | 0 | – | – | – | – | – |
| 2020–2021 | Kiekko-Vantaa | Mestis | 28 | 6 | 10 | 16 | 6 | 5 | 1 | 2 | 3 | 2 |
| 2021–2022 | JYP | SM-liiga | 53 | 3 | 7 | 10 | 24 | – | – | – | – | – |
| 2022–2023 | JYP | SM-liiga | 60 | 2 | 8 | 10 | 26 | – | – | – | – | – |
| 2023–2024 | JYP | SM-liiga | 42 | 3 | 6 | 9 | 18 | – | – | – | – | – |
|  | KeuPa HT | Mestis | 1 | 0 | 1 | 1 | 0 | – | – | – | – | – |
| 3 kautta | yhteensä | SM-liiga | 155 | 8 | 21 | 29 | 68 | – | – | – | – | – |
| 3 kautta | yhteensä | Mestis | 34 | 6 | 14 | 20 | 6 | 5 | 1 | 2 | 3 | 2 |

Lähteet
-------

* Eetu Peltola The Internet Hockey Databasessa (englanniksi)
* Eetu Peltola Eurohockey-sivustolla (englanniksi)
* Eetu Peltola *Elite Prospects*. Everysport Media Group AB.  (englanniksi)

### Viitteet

1. ↑  JYP Kausikirja 2021 - Eetu Peltola 31 *youtube.com*.  3.9.2021. JYP Jyväskylä Oy. Viitattu 25.11.2021.
2. 1 2 3 4  Eetu Peltola *Elite Prospects*. Everysport Media Group AB.  (englanniksi)
3. ↑  Elite Prospects - Kiekko-Vantaa U17 *eliteprospects.com*. Everysport Media Group AB. Viitattu 19.8.2021. (englanniksi)
4. 1 2 3  Moisio, Valtteri: Kiekko-Vantaan puolustajalupaus Eetu Peltola: "Mestaruus on tavoite" *kaupunkikanava.fi*.  20.3.2021. Kaupunkikanava. Viitattu 19.8.2021.
5. ↑  Elite Prospects - Kiekko-Vantaa U20 *eliteprospects.com*. Everysport Media Group AB. Viitattu 19.8.2021. (englanniksi)
6. ↑  Juho Jokiharju Kiekko-Vantaan riveihin – A-nuorten tehopuolustaja Eetu Peltola pakistoon *kiekko-vantaa.fi*.  2.5.2020. Kiekko-Vantaa Hockey Oy. Viitattu 19.8.2021.
7. ↑  Elite Prospects - Mestis Stats 2020-2021 *eliteprospects.com*. Everysport Media Group AB. Viitattu 19.8.2021. (englanniksi)
8. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 19.8.2021. (englanniksi)
9. ↑  Eetu Peltola fanien suosikkipelaaja *kiekko-vantaa.fi*.  19.3.2021. Kiekko-Vantaa Hockey Oy. Viitattu 19.8.2021.
10. 1 2  Seppä, Lassi: Braden Christoffer ja Eetu Peltola JYPin haaviin *Jatkoaika.com*.  11.5.2021. Jatkoaika r.y. Viitattu 19.8.2021.
11. ↑  Kookoo - JYP, 17.9.2021 *liiga.fi*.  17.9.2021. Jääkiekon SM-liiga Oy. Viitattu 19.9.2021.
12. ↑  Kookoo - JYP, 17.9.2021 *liiga.fi*.  17.9.2021. Jääkiekon SM-liiga Oy. Viitattu 19.9.2021.
13. ↑  JYP - Kookoo, 18.9.2021 *liiga.fi*.  18.9.2021. Jääkiekon SM-liiga Oy. Viitattu 19.9.2021.
14. ↑  Elite Prospects - JYP *eliteprospects.com*. Everysport Media Group AB. Viitattu 19.8.2021. (englanniksi)
15. ↑  Kehityksen kautta uuteen kauteen – Eetu Peltola janoaa menestystä *jypliiga.fi*.  11.5.2021. JYP Jyväskylä Oy. Viitattu 9.8.2023.
16. ↑  Soturit tänään! *facebook.com*.  15.11.2023. KeuPa Hockey Oy. Viitattu 24.3.2024.
17. ↑  Harri Peltola *Elite Prospects*. Everysport Media Group AB.  (englanniksi)

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta